Şaristanê Limassolî yê Qibrisî de 8 şehîdê Xoverdayîşê Rûmetî yê ke serra 2018î de Efrîn de şehîd bibî û Înat Rojavayo ke 10 rojî verê cû û Rustem Jîrîkîyo ke 2 menge verê cû şehîd bibî bi merasîmêkî ameyî yadkerdene.
Yadkerdişo ke Merkezê Kulturî yê Kurdan ê Theofilosî de ame kerdene bi deqayêkê rêzgirewtişî dest pêkerd. Yadkerdiş de sîyasetmedarê kurdî Lezgîn Serhatî qisey kerd.

Nameyê Omer Temelî yê bi nameyê qodî Çekdar Kato ser o Suleyman Temelî qisey kerd û vat: "Têkoşînê azadîye de ma zaf şehîdî dayî. Bi nameyê Çekdar Katoyî hîrê şehîdê ma estî."
Endamê THKP-C MLSPByî Dogan Parmaksizî zî qisey kerd û vat: "Binê alaya tabura azadîye ya enternasyonalîste de vera dewleta tirke û cerganê aye Rojava û Serêkanîyê û Girê Sipî de şer kenî. Ma pêro şehîdan yad kenî û sozê serkewtişî danê înan."
